नागपुरॉ। दगोरी चौक में शुक्रवार को एसटी महामंडल की महिला कंडक्टर असमाजिक तत्वों का शिकार हुई। गुस्साई भीड़ ने भी हमलावर को अधमरा होने तक पिटाई की। घटना से तनाव का माहौल रहा। इस बीच नंदनवन पुलिस ने तीन से चार लोगों के खिलाफ प्रकरण दर्ज कर एक को गिरफ्तार किया है।
मिली जानकारी के अनुसार शुक्रवार की दोपहर करीब तीन बजे स्थानीय मध्यवर्ती बस स्थानक से बस क्र.एमएच 40 एन. 8617 िचमूर के लिए रवाना हुई। बताया जा रहा है कि दगोरी चौक में काली-पीली टैक्सी चालक शुद्घोदन गेडाम (45) सर्वश्री नगर निवासी ने अपने तीन-चार साथियों की मदद से बस रोकी। वे लोग उमरेड रोड स्थित टोल नाका तक सवार होना चाहते थे। हालांकि नाका पर बस को रोकने के दिशा-निर्देश नहीं हैं और ना ही वह यात्रियों के रुकने का स्थान है, जिससे बस परिचालक ने बताया कि बस नाका पर नहीं रुकेगी। इससे शुद्धोदन व उसके साथी वाहक पर भड़क गए। उससे गाली-गलौंच की गई। सरे राह महिला परिचालक से छेड़छाड़ की जाने लगी। फटकारने पर उसकी पिटाई कर दी गई। घटित प्रकरण को बस में सवार यात्री व अन्य लोग भी देख कर दंग रह गए। आखिरकार महिला के अपमानित होने से लोगों का गुस्सा फूट पड़ा और वे असमाजिक तत्वों से भिड़ गए। लोगों को भारी पड़ता देख शुद्धोदन के साथी जान बचाकर भाग निकले, लेकिन शुद्धोदन लोगों के हाथ लग गया। अधमरा होने तक उसकी पिटाई की गई। इस बीच किसी ने नियंत्रण कक्ष को इसकी सूचना दी। मौके पर पहुंची पुलिस ने शुद्धोदन को दबोच लिया। उसके साथियों की सरगर्मी से तलाश जारी है।
घटना अवैध परिवहन के कारण :
सूत्रों के अनुसार दगोरी चौक से अवैध यात्री परिवहन धड़ल्ले से जारी है। िचमूर, उमरेड, कुही, मांडल, पवनी आदि मार्ग पर कई दर्जन काली-पीली टैक्सियां दौड़ती हैं। नियमों को ताक पर रखकर ठूंस-ठूंस कर यात्रियों को टैक्सियों में भरा जाता है। ऐसे में कई बार टैक्सी में सवार यात्री बस के दिखते ही टैक्सी से उतरकर बस में सवार हो जाते हैं। जिससे महामंडल की बसों से टैक्सी चालकों की प्रतिस्पर्धा रहती है। महिला परिचालक के साथ हुई घटना अवैध यात्री परिवहन के कारण ही होना माना जा रहा है। प्रकरण के गंभीर होने के बावजूद विभाग आख बंद कर बैठा है। घटना को लेकर एक राजनीतिक संगठन ने प्रदर्शन भी किया है, जिससे माहौल तनावपूर्ण रहा।
अधिकारियों ने नहीं दिखाई गंभीरताा
नागपुर. उमरेड मार्ग पर महाराष्ट्र राज्य परिवहन की बस कंडक्टर से मारपीट को लेकर शिवसैनिक ने पुलिस व एसटी प्रशासन पर गंभीर नहीं होने के आरोप लगाए हैं। सूचना मिलने पर दोपहर में ही शिवसेना कार्यकर्ता घटनास्थल पर जमा हुए थे। पूर्व उपमहापौर किशोर कुमेरिया के नेतृत्व में कार्यकर्ताओं ने पुलिस थाने में जाकर सभी आरोपियों को तत्काल गिरफ्तार करने की मांग की। एसटी के विभागीय नियंत्रक राजीव घाटो-ले को घटनास्थल पर आने का निवेदन किया। कुमेरिया ने कहा है कि पुलिस व एसटी के अधिकारियों ने मामले को लेकर गंभीरता नहीं दिखायी। पुलिस सक्रिय रहती, तो सभी आरोपियों का तत्काल पकड़ लिया जाता। प्रकरण दर्ज करने में काफी विलंब हुआ। एसटी अधिकारी श्री घाटो-ले घटनास्थल पर नहीं पहुंचे। श्री घाटो-ले ने कहा है कि महिला कर्मचारी से मारपीट की सूचना पाते ही 3 अधिकारी व 4 कर्मचारी तुरंत घटनास्थल पर पहुंचे। आरोपियों के विरोध में एसटी प्रशासन की ओर से भी शिकायत दी जा रही है।
hin_Deva hin_Deva hne_Deva hin_Deva hin_Deva hin_Deva